Folketing
2005-09-06

Jamen nu er fru Line Barfod bare lidt på vildspor med hensyn til, hvad der vil ske, hvis et parti ikke vil være med til en given fordeling, for der står faktisk i den aftale, der er, at man så skal forhandle, indtil man bliver enige. Og så kan man selvfølgelig gøre sig forestillinger om, hvor lang tid det vil tage, og om man overhovedet vil kunne blive enige, men det står der rent faktisk i det eksisterende grundlag. Men sagen, og det jeg siger til fru Line Barfod, er, at hvis man tæller et flertal op i Folketinget, der ikke ønsker, at satspuljen skal være der fremover, så er Dansk Folkepartis mandater med, så tæller de med på den side, der synes, at det er principielt rigtigt at udfase satspuljeordningen. Og det er egentlig svaret til fru Barfod, og så kan man jo arbejde med det, hvis man vil. (Kort bemærkning).